text: Ukrudtsbrænder satte ild på virksomhed
  22 april 2013 kl. 15.33
  En kombination af uforsigtighed med en ukrudtsbrænder, blæst og tørke satte i går ild til en virksomhed i Fredericia.
  De gode råd om, hvordan man skal bruge ukrudtsbrænder, kan tilsyneladende ikke nævnes ofte nok.
  I går var det ved at gå galt ved en virksomhed i Fredericia. Her måtte Fredericia Brandvæsen rykke ud, da afbrændingen af ukrudt pludselig udviklede sig på grund af et vindstød.
  Beredsskabsstyrelsen giver følgende gode råd:
  Ukrudtsbrændere skal være DG-godkendte og have et DG-mærke.
  Brug kun ukrudtsbrænderen, når planterne og jorden er fugtig - og ikke i tørkeperioder og blæsevejr.
  Det er bedst at bruge brænderen om foråret og sent om efteråret.
  Ukrudtet skal have flammebehandling i meget kort tid - ikke brændes væk.
  Hold afstand til letantændeligt materiale, som f.eks. bunker af tørre blade og hække.
  Husk en fyldt vandkande eller en spand vand i nærheden, når du bruger brænderen, og gå aldrig fra en tændt brænder.
  Når arbejdet er færdigt, bør du tjekke de flammebehandlede planterester for evt. gløder.
  Stil den varme brænder væk fra brandbare overflader og afmontér gasflasken eller gasdåsen.
  Mere i TV SYD Nyheder kl. 19.30.
  